K I V O N A T

Vecsés Város Önkormányzat Képviselő-testülete 2022. április 26-án megtartott ülésének jegyzőkönyvéből

**Tárgy:** **Beszámoló a Vecsési Értéktár Bizottság 2021. évi munkájáról**

**63/2022. (IV.26.) határozat**

**Vecsés Város Önkormányzatának Képviselő-testülete elfogadja a határozat mellékletét képező, a Vecsési Települési Értéktár Bizottság 2021. évi munkájáról szóló beszámolót.**

(10 igen szavazat, egyhangú)

**Szlahó Csaba sk. Mohainé Jakab Anikó sk.**

**polgármester jegyző**

**A kivonat hiteles: Kapják:**

**2022. április 26.**

T e l e p ü l é s i É r t é k t á r

B i z o t t s á g

2021. évi beszámoló

Vecsés

**Jogszabályi háttér**

A magyar kormány, a magyar nemzeti értékekről és hungarikumokról szóló 2012. évi XXX. törvénnyel teremtette meg azt a jogi keretet, amely lehetőséget biztosít a nemzet számára fontos értékek szervezet gyűjtésére és kategorizálására. A nevezett törvény 3. § (2) bekezdése alapján a települési önkormányzat Települési Értéktár Bizottságot hozhat létre.

A jogszabályi háttér másik fontos eleme a 324/2020. (VII.1.) számú kormányrendelet, amely a magyar nemzeti értékek és hungarikumok értéktárba való felvételét és az értéktár bizottságok munkájának szabályozását határozza meg.

**Alapítás**

Figyelembe véve a hivatkozott jogszabályokat, Vecsés Város Önkormányzat Képviselő-testülete 2015. július 28-án 188/2015 (VII.28) határozatával létrehozta az önálló Települési Értéktár Bizottságot (TÉB).

A testületi határozat a megalakításon túl, meghatározta a szakbizottság működési kereteit adó Szervezeti és Működési Szabályzatot, illetve annak személyi összetételét.

Melynek értelmében a Települési Értéktár Bizottságot az alábbi személyek alkotják:

• Vadászi Mária elnök

• Doróné Zemmel Katalin tag

• Gál István tag

**Feladatrendszer**

A jogalkotók szándéka szerint a bizottságok alapvető feladata azonosítani és kategorizálni az adott település nemzeti értékeit és létrehozni a lokális értéktárat. További feladat az azonosított nemzeti értékek hivatalos formában történő megküldése a Megyei Értéktár Bizottság számára. Munkájában a TÉB az alábbi szempontrendszert használva állapítja meg kategóriáit:

• Agrár- és élelmiszergazdaság

• Egészség és életmód

• Ipari és műszaki megoldások

• Kulturális örökség

• Sport, turizmus és vendéglátás

• Természeti és épített környezet

**Tevékenységek**

A 2021. évben a TÉB összesen 2 ülés tartott az alábbi dátumokon:

2021. 10. 28

2021. 11. 16

2021-ben két új érték a „700 év egy szívdobbanás” és a „Vecsési ipartestület” került be a települési értéktárba.

A megtartott ülések minden esetben írásbeli meghívóval, jelenléti ívvel, valamint az ülésről készült jegyzőkönyvvel igazolhatók. A jegyzőkönyvet az elnökön kívül, még egy bizottsági tag hitelesít aláírásával.

A Települési Értéktár Bizottság megalakulása óta folyamatosan érkeztek ajánlások, melyeket a Bizottság megtárgyalt, illetve döntött a helyi értéktárba történő felvételről. A vecsési Értéktár gyűjteményében már 38 érték található.

|  |  |  |  |  |  |  |  |
| --- | --- | --- | --- | --- | --- | --- | --- |
| **2015. Települési Értéklista** | | | | | | | |
| **Dátum** | | **Nemzeti érték megnevezése** | **Szakterületi**  **kategória** | **Ikt.Szám/**  **Hat. Szám** | **Javaslatot benyújtó**  **neve** | **Ajánlás** | |
| Települési | Megyei |
| 1 | 2015.11.17 | **Vecsés Város makettje** | ipari és műszaki  megoldások | 11/2015.11.17  VÉT hat. | Gál István | **x** |  |
| 2 | 2015.11.17 | **Gépipari Gyűjtemény** | ipari és műszaki  megoldások | 12/2015.11.17  VÉT | Gál István | **x** |  |
| 3 | 2015.11.17 | **Vecsési rét növényvilága** | természeti környezet | 13/2015.11.17  VÉT | Gál István | **x** |  |
| 4 | 2015.11.17 | **Öntöttvas-gyűjtemény** | ipari és műszaki  megoldások | 14/2015.11.17  VÉT | Gál István | **x** |  |
| 5 | 2015.11.17 | **„Fal nem épül ember nélkül”** | kulturális  örökség | 15/2015.11.17  VÉT | Gál István | **x** |  |
| 6 | 2015.11.17 | **Vecsés „Epres” (eperfa-sor)** | természeti környezet | 16/2015.11.17 VÉT | Tófalvi Mónika | **x** |  |
| 7 | 2015.11.17 | **Virágszőnyeg az Úrnapi körmenetre** | kulturális  örökség | 17/2015.11.17  VÉT | Halász Tamásné | **x** |  |
| 8 | 2015.11.17 | **Tojásfutás** | kulturális  örökség | 18/2015.11.17  VÉT | Vadászi Istvánné | **x** |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **2016.-ban regisztrált értékek** | | | | | | | |
| 9 | 2016.01.12 | **Erkel Ferenc utcai védett fasor** | természeti környezet | 1/2016.01.12  VÉB | Gál István | **x** |  |
| 10 | 2016.01.12 | **I.Világháborús emlékmű** | kulturális  örökség | 2/2016.01.12  VÉB | Gál István | **x** |  |
| 11 | 2016.01.12 | **II. Világháborús emlékmű** | kulturális  örökség | 3/2016.01.12  VÉB | Gál István | **x** |  |
| 12 | 2016.01.12 | **Honfoglalási emlékmű** | kulturális  örökség | 4/2016.01.12  VÉB | Gál István | **x** |  |
| 13 | 2016.01.12 | **Koronás ivókút** | kulturális  örökség | 5/2016.01.12  VÉB | Gál István | **x** |  |
| 14 | 2016.01.12 | **Petőfi Sándor mellszobra** | kulturális  örökség | 6/2016.01.12 | Gál István | **x** |  |
| 15 | 2016.01.12 | **Andrássy Gyula Általános Iskola régi épülete** | épített  környezet | 7/2016.01.12  VÉB | Gál István | **x** |  |
| 16 | 2016.02.09 | **Róder Imre emlékoszlop** | kulturális örökség | 15/2016.02.09  VÉB | Dr. Lugosi Mária | **x** |  |
| 17 | 2016.02.09 | **Andrássy-telepi Szűz Mária Szeplőtelen Szíve templom** | épített környezet | 16/2016.02.09  VÉB | Gál István | **x** |  |
| 18 | 2016.02.09 | **Felső-telepi Római katolikus templom** | épített környezet | 17/2016.02.09  VÉB | Gál István | **x** |  |
| 19 | 2016.02.09 | **Vecsési savanyú káposzta** | agrár és élelmiszer-gazdaság | 18/2016.02.09  VÉB | Pável Béla | **x** | **x** |
| 20 | 2016.03.22 | **Vecsés város településszerkezete** | épített környezet | 21/2016.03.22  VÉB | Gál István | **x** |  |
| 21 | 2016.03.22 | **Vecsés Szent István tér** | épített környezet | 22/2016.03.22  VÉB | Gál István | **x** |  |
| 22 | 2016.03.22 | **Vecsési Tájház** | kulturális örökség | 23/2016.03.22  VÉB | Frühwirthné Halász Melinda | **x** |  |
| 23 | 2016.04.12 | **Halmi-telepi általános iskola és az iskolában létesített „Múlt Iskolája Múzeum”** | épített környezet | 22/2016.04.12  VÉB | Gál István | **x** |  |
| 24 | 2016.05.10 | **Halmi-telepi Árpád-házi Szent Erzsébet kápolna** | épített környezet | 25/2016.05.10  VÉB | Gál István | **x** |  |
| 25 | 2016.07.12 | **Vecsési temető régi sírkövei** | kulturális örökség | 28/2016.07.12  VÉB | Gál István | **x** |  |

**2017-ben regisztrált értékek**

|  |  |  |  |  |  |  |  |
| --- | --- | --- | --- | --- | --- | --- | --- |
| 26 | 2017.01.17 | **Pőschl ház** | épített környezet | 1/2017.01.17.VÉB | Frühwirth Mihály | **x** |  |
| 27 | 2017.04.11 | **Bálint Ágnes Emlékház** | kulturális örökség | 10/2017.04.11 VÉB | Vadászi Mária | **x** | x |
| 28 | 2017.11.20 | **Czifra csára** | kulturális  örökség | 16/2017.11.20.  VÉB | Frühwirth  Mihály | **x** |  |

**2018-ban regisztrált értékek**

|  |  |  |  |  |  |  |  |
| --- | --- | --- | --- | --- | --- | --- | --- |
| 29 | 2018.01.23 | **Vecsési Böllérverseny** | kulturális örökség | 1/201/.01.23  VÉB | Tábori Ferenc | **x** |  |
| 30 | 2018.03.27 | **LÓTI-FUTI** | egészséges életmód, sport | 7/2018.03.27 VÉB | Gál István | **x** |  |
| 31 | 2018.10.26 | **Óplébánia** | épített környezet | 13/2018.10.26 | Frühwirth Mihály | **x** |  |

**2019-ben regisztrált értékek**

|  |  |  |  |  |  |  |  |
| --- | --- | --- | --- | --- | --- | --- | --- |
| 32 | 2019.05.30 | **Bálint Ágnes** | kulturális örökség | 6/2019.06.03.  VÉB | Kis Tóth János | **x** |  |
| 33 | 2019.11.11 | **Tölgyesi (Trethán)Károly** géplakatos, káposztaszeletelő és egyéb ipari gépek berendezések feltalálója | ipari és műszaki megoldások | 10/2019.11.11. VÉB | Doróné Zemmel Katalin | **x** |  |
| 34 | 2019.11.19 | **Szent Kereszt Felmagasztalása templom** | kulturális örökség | 13/2019.11.19 VÉB | Halász Tamásné | **x** |  |

**2020-ban regisztrált értékek**

|  |  |  |  |  |  |  |  |
| --- | --- | --- | --- | --- | --- | --- | --- |
| 35 | 2020.05.21 | **Vecsési Káposztafeszt** | kulturális örökség | 69/2020.05.21.  VÉB | Vadászi Mária | **x** |  |
| 36 | 2020.07.20 | **„Lepényes” Lepények, „Lepényes” Libamájas lila hagyma lekváros Lepény** | agrár- és élelmiszer gazdaság | 7/2020.07.20 | Hölle Martin | **x** |  |

**2021-ben regisztrált értékek**

|  |  |  |  |  |  |  |  |
| --- | --- | --- | --- | --- | --- | --- | --- |
| 37 | 2021.10.28. | **„VECSÉSI IPARTESTÜLET” mint a legrégebben folyamatosan működő civil szervezet** | kulturális örökség | 3/2021.10.28.  VÉB | Végerné Skribek Éva | **x** |  |
| 38 | 2021.11.16. | **700 év egy szívdobbanás** | kulturális örökség | 7/2021.11.16  VÉB | Gál István | **x** |  |

A fenti táblázatban található, határozattal megerősített elemeken túl számos érték került átbeszélésre az idei évben. Ezek feldolgozása folyamatosan történik. Természetesen minden javaslat a bizottság elé kerül, amennyiben annak előkészítettsége eléri a kellő színvonalat. Ezek egyben meghatározzák a következő évre tervezett napirendeket is.

Az élet számos területén érezhető volt a pandémia okozta nehézség. Ez alól a TÉB sem volt kivétel. Az év során, több előre betervezett ülést kellett elhalasztanunk különböző okok miatt. A jelenléti ülések megtartására nehezedett az az egészségügyi kockázat, amely a járvány velejárója volt.

Gazdasági adatok

A beszámolóban szereplő 2021. évben a bizottság költségvetési keretet nem használt, Vecsés Város éves költségvetésében a TÉB munkája semmilyen formában nem jelenik meg. Tagjai tevékenységüket társadalmi munkában végzik, ami természetesen nem csak az adott évre, hanem a jövőre is vonatkozik. A távlati tervek között szerepel viszont olyan lehetőség, amelyre konkrét javaslattal élne a bizottság a 2023. évi költségvetéshez. Olyan felületek kialakítását tervezzük, amelyen a bizottság munkája megjelenhet.

Összegzés

Az adott szabályozási környezetben, a világjárvány időszakában, a Bizottság igyekezett a feladatait ellátni, céljait megvalósítani. A jövőben is szeretnénk minél több helyi értéket felmutatni és felterjeszteni a Pest Megyei Értéktárba.

Vecsés 2022. március 3.

…………………………

Vadászi Mária

TÉB elnök